
Informatīvais ziņojums
“Par Ministru kabineta sēdē doto uzdevumu atzīšanu par aktualitāti zaudējušu vai izpildītu”
Pamatojoties uz Ministru kabineta 2021.gada  7.septembra  noteikumu Nr.606 “Ministru kabineta kārtības rullis” 218. punktu, lēmumu atzīt Ministru kabineta sēdē doto uzdevumu par aktualitāti zaudējušu un izbeigt tā kontroli pieņem Ministru kabinets.
1.Ņemot vērā, ka Ministru kabineta sēdē dotie uzdevumi ir zaudējuši aktualitāti, Veselības ministrija, pamatojoties uz Ministru kabineta 2021.gada  7.septembra  noteikumu Nr.606 “Ministru kabineta kārtības rullis” 218. punktu, lūdz izbeigt kontroli šādiem uzdevumiem:
	N. p.k.
	VK uzdevuma  numurs
	MK sēdes protokollēmuma datums, numurs
	MK sēdē dotais uzdevums
	Pamatojums MK sēdē dotā uzdevuma atzīšanai par aktualitāti zaudējušu

	1.
	24-UZ-31
	Ministru kabineta 2024.gada 16.janvāra sēdes protokols Nr. 2, 54. § “Informatīvais ziņojums “Par zāļu finansiālo pieejamību””  13.punkts.
	13. Veselības ministrijai izstrādāt kompensējamo zāļu budžeta palielinājuma ilgtermiņa konceptuālo redzējumu, un attiecīgi jautājumu par papildu valsts budžeta finansējumu skatīt likumprojekta par kārtējā gada valsts budžetu sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. 
	Uzdevums atzīstams par aktualitāti zaudējušu, jo veselības nozares vidēja termiņa prioritātes, tai skaitā vajadzības kompensējamo zāļu un medicīnisko ierīču pieejamības nodrošināšanai, jau ir ietvertas Ministru kabineta apstiprinātajos veselības aprūpes politikas plānošanas dokumentos. Proti, Ministru kabinets ir apstiprinājis šādus Veselības ministrijas prioritāros plānus: Veselības aprūpes pakalpojumu onkoloģijas jomā uzlabošanas plānu, Mātes un bērna veselības uzlabošanas plānu, Sirds un asinsvadu veselības uzlabošanas rīcības plānu, Psihiskās veselības aprūpes organizēšanas uzlabošanas plānu, Plāns reto slimību jomā 2026. – 2027. gadam. Minētajos plānos ir identificētas nozares attīstības vajadzības, tostarp vajadzība pēc kompensējamiem medikamentiem un attiecīgā papildu valsts budžeta finansējuma.
Papildus tam Veselības ministrija sadarbībā ar Nacionālo veselības dienestu ik gadu aprēķina nepieciešamo papildu finansējumu zāļu un medicīnisko ierīču kompensācijas sistēmas nodrošināšanai, tai skaitā:
· esošā finansējuma deficīta segšanai;
· unikālo pacientu skaita pieauguma nodrošināšanai;
· zāļu kompensācijas nodrošināšanai ārpus iepriekš minētajiem nozares plāniem;
· kompensācijas apmēra palielināšanai atsevišķos gadījumos no 75 % uz 100 %;
· jaunu diagnožu iekļaušanai kompensējamo zāļu sistēmā;
· medicīnisko ierīču pieejamības uzlabošanai pacientiem ar cukura diabētu, urīnpūšļa disfunkciju un inkontinenci.
Tādējādi nozares vajadzības attiecībā uz kompensējamo zāļu budžeta attīstību ir identificētas gan politikas plānošanas dokumentos, gan ikgadējos aprēķinos, un šie dokumenti nodrošina vismaz vidēja termiņa redzējumu attiecībā uz nepieciešamo finansējumu. Vienlaikus jāņem vērā valsts budžeta sagatavošanas procesa aktuālie nosacījumi. Ministru kabineta 2026. gada 15. maija rīkojums Nr. 275 “Par valsts budžetu 2027. gadam un budžeta ietvaru 2027., 2028., 2029. un 2030. gadam” neparedz nozaru ministrijām iesniegt priekšlikumus par prioritārajiem pasākumiem 2027. gadam valsts budžeta projekta sagatavošanas procesā.
Tāpat atbilstoši aktuālajām makroekonomiskajām un fiskālajām prognozēm (atjaunotas uz 2026. gada 30. jūniju) indikatīvā fiskālā telpa 2027.–2030. gada budžeta ietvara sagatavošanai ir negatīva, proti:
2027. gadā – -28,0 milj. euro,
2028. gadā – -279,1 milj. euro,
2029.gadā – -237,8 milj. euro,
2030.gadā – -936,2 milj. euro.
Minētais norāda, ka papildu finansējuma piešķiršana turpmākajiem gadiem ir vērtējama valsts budžeta vispārējo fiskālo iespēju kontekstā, un bez kompensējošiem pasākumiem papildu finansējums nav pieejams.
Ņemot vērā, ka:
1. nozares vidēja termiņa vajadzības attiecībā uz kompensējamām zālēm un medicīniskajām ierīcēm jau ir ietvertas spēkā esošajos un izstrādes stadijā esošajos veselības politikas plānošanas dokumentos;
2. nepieciešamais papildu finansējums tiek regulāri aprēķināts ikgadējā budžeta sagatavošanas procesā;
3. 2027. gada valsts budžeta sagatavošanas procesā prioritāro pasākumu iesniegšana nav paredzēta;
4. indikatīvā fiskālā telpa 2027.–2030. gadam ir negatīva,
atsevišķa papildu uzdevuma saglabāšana par ilgtermiņa konceptuāla redzējuma izstrādi kompensējamo zāļu budžeta palielināšanai vairs nav nepieciešama, jo attiecīgās vajadzības jau ir integrētas nozares politikas plānošanas dokumentos un to īstenošana ir tieši atkarīga no ikgadējā budžeta procesa un valsts fiskālajām iespējām. Līdz ar to uzdevums atzīstams par aktualitāti zaudējušu.


	2.
	2021-UZD-1573
	Ministru kabineta 2021.gada 7.septembra sēdes protokols Nr. 60, 54. §. “Informatīvais ziņojums "Par VSIA "Paula Stradiņa klīniskā universitātes slimnīca" jaunā B korpusa attīstību”” 7.punkts
	7. Veselības ministrijai reizi gadā līdz 1. maijam izstrādāt un iesniegt zināšanai Ministru kabinetā progresa pārskatu par Slimnīcas B korpusa īstenošanas gaitu iepriekšējā gadā.
	Uzdevums ir zaudējis aktualitāti, jo ES fondu 2021. – 2027. gada plānošanas perioda ietvaros VSIA "Paula Stradiņa klīniskā universitātes slimnīca" B korpusa attīstības projekts pašreizējā plānošanas posmā netiks īstenots finansējuma trūkuma dēļ. Objekta būvniecības tiks realizēta vēlākā posmā. Informācija par finansējuma pārdali ietverta Informatīvajā ziņojumā (25-TA-980)  Par "VSIA "Paula Stradiņa klīniskā universitātes slimnīca" un SIA "Rīgas Austrumu klīniskā universitātes slimnīca" stratēģisko projektu īstenošanas statusu" (IP), kā arī Ministru kabineta 29.04.2025. sēdes protokolā Nr.17. 44 § 2.p. lai arī MK 07.09.2021. sēdes prot. Nr. 60, 54. §. 7.p. netika atzīts  par aktualitāti zaudējušu vai izpildītu, jo IZ  (25-TA-980) sagatavošanai bija cits kontroles uzdevums –(2016-UZD-2059). 
Ņemot vērā minēto, uzdevums atzīstams par aktualitāti zaudējušu.


	3.
	21-UZ-13
	Ministru kabineta 2021.gada 21.septembra sēdes protokols Nr. 62, 36. § “Informatīvais ziņojums “Priekšlikumi Covid-19 testēšanas politikas izmaiņām” 6.punkts
	6. Veselības ministrijai noteiktā kārtībā sagatavot un iesniegt izskatīšanai Ministru kabinetā attiecīgu tiesību akta projektu.
	Ministru kabineta 2021. gada 21. septembra sēdes protokola (prot. Nr. 62, 36. §) 6. punktā Veselības ministrijai tika dots uzdevums līdz 2021. gada 24. novembrim noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" COVID-19 vīrusa infekcijas testēšanas nodrošināšanai laikposmā no 2021. gada 1. decembra līdz 2021. gada 31. decembrim, paredzot indikatīvu finansējumu, kas nepārsniedz 14 636 985 euro, un attiecīgos izdevumus 2022. gadā segt no valsts budžeta programmas 02.00.00 "Līdzekļi neparedzētiem gadījumiem". Minētais uzdevums tika dots Covid-19 pandēmijas laikā, lai nodrošinātu valsts organizētu COVID-19 vīrusa infekcijas testēšanu epidemioloģiskās situācijas pārvaldībai. Uzdevums bija vienreizējs un attiecās uz konkrētu laikposmu un konkrētu epidemioloģisko situāciju.
Kopš uzdevuma došanas ir būtiski mainījušies faktiskie apstākļi. Covid-19 pandēmijas radītie ārkārtas apstākļi ir beigušies, valsts organizētā COVID-19 vīrusa infekcijas testēšana vairs netiek nodrošināta tādā apjomā un kārtībā, kāda bija nepieciešama 2021. gadā, un uzdevumā noteiktais laikposms ir beidzies. Līdz ar to uzdevuma izpilde pēc būtības vairs nav iespējama, un Ministru kabineta 2021. gada 21. septembra sēdes protokola (prot. Nr. 62, 36. §) 6. punktā dotais uzdevums ir zaudējis aktualitāti. Tā saglabāšana Ministru kabineta uzdevumu kontrolē vairs nav lietderīga. Līdz ar to  uzdevuma izpilde objektīvu apstākļu dēļ vairs nav iespējama sakarā ar apstākļu maiņu.
Ņemot vērā minēto, uzdevums atzīstams par aktualitāti zaudējušu.

	5.
	22-UZ-129
	Ministru kabineta 2022.gada 15.februāra sēdes protokols Nr. 8, 76. § “Informatīvais ziņojums par medicīniskā skābekļa pieejamības nodrošināšanu un slimnīcu rezervju, kā arī valsts gultu rezervju veidošanu” 7.punkts.
	7. Atbalstīt, ka pēc uzsākto slimnīcu rezervju un gultu rezervju veidošanas procesa noslēgšanas Veselības ministrija līdz 2022. gada 1. jūlijam iesniegs starpziņojumu par minēto rezervju izveidošanas gaitu, kā arī nepieciešamo finansējumu, ja tas tiks identificēts izvērtējuma gaitā, bet līdz 2023. gada 31. martam - gala ziņojumu par izveidotajām slimnīcu rezervēm un gultu rezervēm, un informēs par papildus nepieciešamo finansējumu, ja tas tiks identificēts izvērtējuma gaitā.
	Minētais uzdevums tika dots specifiskas krīzes (Covid-19 pandēmijas vīrusa variantu viļņu radītās hospitalizācijas pārslodze) ietekmē, lai nodrošinātu tieši medicīniskā skābekļa pieejamību un pandēmijas gultu rezerves Covid-19 pandēmijas apstākļos. Jāņem arī vērā tā brīža konteksts saistībā ar K. Kariņa valdības (veselības ministri I. Viņķeli un vēlāk D. Pavļutu) virzīto, bet realizēto slimnīcu tīkla reformu.
Kopš uzdevuma došanas ir būtiski mainījusies drošības situācija reģionā. Jau 2021. gada vasarā un rudenī pasliktinājās situācija uz Latvijas–Baltkrievijas robežas saistībā ar hibrīdapdraudējumu un migrantu krīzi. Savukārt, 24.02.2022. sākās Krievijas – Ukrainas militārais konflikts, kas radikāli mainīja valsts drošības un resursu prioritātes gan Latvijā, gan Eiropas Savienībā kopumā.
Ministru kabineta 2022. gada 15.februāra sēde, kurā tika dots uzdevums,  notika nepilnu nedēļu pirms ģeopolitiskā lūzuma punkta. Pašlaik valsts civilās aizsardzības un slimnīcu rezervju sistēma ir pilnībā integrēta visaptverošas valsts aizsardzības sistēmā. Skābekļa pieejamība un gultu rezerves vairs netiek skatītas caur pandēmijas prizmu, bet gan no militārā apdraudējuma un katastrofu medicīnas gatavības skatupunkta, veidojot jaunus algoritmus un materiāltehniskos krājumus sadarbībā ar Aizsardzības ministriju.
 Pasaules Veselības organizācija (PVO) oficiāli izbeidza Covid-19 kā starptautiskas nozīmes sabiedrības veselības ārkārtas situācijas statusu 2023. gada 5. maijā. Šis lēmums bija pagrieziena punkts, kas apliecināja globālās Covid-19 akūtās  krīzes fāzes noslēgšanos un pāreju uz vīrusa ilgtermiņa kontroli līdztekus citām infekciju slimībām. Epidemioloģiskā situācija valstī ir pilnībā stabilizējusies, specifisku "Covid gultu" rezervju monitorings šādā formātā 2026. gadā vairs neatbilst veselības aprūpes sistēmas aktuālajiem draudiem. Līdz ar to stratēģisku starpziņojuma vai gala ziņojuma sagatavošana, kas tiktu balstīta uz 2022. gada sākuma Covid-19 pandēmijas loģiku un novecojušiem datiem, ir aktualitāti zaudējusi, kā arī neracionāla administratīvā resursa tērēšana.
 Protokollēmuma 2., 3., 4. un 9. punktā minētie investīciju projekti (tostarp skābekļa sistēmu uzlabojumi slimnīcās un SAIRIS sistēmas pilnveide) ir faktiski noslēgušies un integrēti ārstniecības iestāžu ikdienas darbā. Līdzekļi ir apgūti, un sistēmas nodotas ekspluatācijā (piemēram, SIA "Liepājas reģionālā slimnīca", SIA "Vidzemes slimnīca", SIA "Rīgas Austrumu klīniskā universitātes slimnīca" u.c.). Saskaņā ar protokollēmuma 10. punktu, slimnīcas šīs iekārtas uztur un atjauno par saviem līdzekļiem – tās ir kļuvušas par stacionāru pamatlīdzekļu daļu, līdz ar to atsevišķa uzskaite par tām kā "krīzes rezervēm" ir zaudējusi lietderību un aktualitāti.
 Finansējums slimnīcu gultu rezervēm tika piešķirts no valsts budžeta programmas 02.00.00 "Līdzekļi neparedzētiem gadījumiem" par 2021. un 2022. gada periodu. Finanšu ministrija un Valsts kase pārskatus par šo periodu izpildi ir slēgusi un Saeima tos ir apstiprinājusi. Līdzekļu izlietojuma likumību un pamatotību ir vērtējusi Valsts kontrole attiecīgo gadu finanšu revīzijās. Piešķirtie finanšu līdzekļi ir izlietoti atbilstoši mērķim un investētie pamatlīdzekļi atrodas slimnīcu bilancēs.
 Ievērojot būtiskās izmaiņas epidemioloģiskajā situācijā, sākotnēji dotā uzdevuma mērķa transformāciju, valsts stratēģisko prioritāšu maiņu valsts aizsardzības jomā, kā arī to, ka finanšu apguve un investīciju projekti ir pilnībā noslēgušies, uzdevums atzīstams par aktualitāti zaudējušu.
 



2. Ņemot vērā, ka Ministru kabineta sēdē dotie uzdevumi ir izpildīti, Veselības ministrija lūdz izbeigt kontroli šādiem uzdevumiem:

	N. p.k.
	VK uzdevuma  numurs
	MK sēdes protokollēmuma datums, numurs
	MK sēdē dotais uzdevums
	Pamatojums MK sēdē dotā uzdevuma atzīšanai par izpildītu

	1.
	23-UZ-469
	Ministru kabineta 2023. gada 12.septembra sēdes protokols Nr. 44, 55. §  “Informatīvais ziņojums “Par ārkārtas situācijas  novēršanu veselības aprūpes pakalpojumu pieejamībā” 9.punkts
	9. Veselības ministrijai, pamatojoties uz Valsts operatīvās medicīniskās komisijas (VOMK) 2023. gada 4. septembra lēmumu par ārkārtas situācijas novēršanu veselības aprūpes pakalpojumu pieejamībā, turpināt darbu ārkārtas situācijas novēršanas pasākumu īstenošanā un informēt Ministru kabinetu par rezultātiem.  
 
	Uzdevums izpildīts, ņemot vērā, ka atbilstoši Ministru kabineta 2023. gada 12. septembra sēdes protokollēmumā dotajam uzdevumam (prot. Nr. 44. 55. § 2. punkts), Veselības ministrija izstrādāja un Ministru kabinets apstiprināja:
    1. Ministru kabineta 2023. gada 13. septembra rīkojumu Nr. 603 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (TA - 2220) par finansējuma 8 017 532 euro apmērā piešķiršanu Veselības ministrijai 1. pusgadā veikto laboratorisko izmeklējumu izmaksu segšanai par pakalpojumiem, kas pārsniedza līgumos 2023. gada 1. pusgadam plānoto apjomu;
    2. Ministru kabineta 2023. gada 26. septembra rīkojumu Nr. 631 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”(TA - 2285), ar kuru Veselības ministrijai (Nacionālajam veselības dienestam) tika piešķirts finansējums 33 290 968 euro apmērā, tai skaitā:
- 3 176 637 euro, lai nodrošinātu izdevumu segšanu laboratoriskajiem izmeklējumiem laikposmā no 2023. gada jūlija līdz 2023. gada decembrim, kas pārsniedz līgumos ar pakalpojuma sniedzējiem iekļauto apjomu;
- 4 511 571 euro, lai nodrošinātu intensīvajai terapijai paredzēto gultu uzturēšanu laikposmā no 2023. gada oktobra līdz 2023. gada decembrim;
- 14 767 486 euro, lai nodrošinātu kompensējamo medikamentu izdevumu deficīta segšanu laikposmā no 2023. gada maija līdz 2023. gada 30. novembrim;
- 1 142 498 euro, lai nodrošinātu izdevumu segšanu saistībā ar pacientu ēdināšanas izmaksu pieaugumu laikposmā no 2023. gada oktobra līdz 2023. gada decembrim;
- 9 619 354 euro, lai nodrošinātu veselības aprūpes pakalpojumu nepārtrauktības nodrošināšanu stacionāros laikposmā no 2023. gada oktobra līdz 2023. gada decembrim;
- 73 422 euro, lai nodrošinātu bērniem pieejamību ultrasonogrāfijas izmeklējumiem valsts sabiedrībā ar ierobežotu atbildību “Bērnu klīniskā universitātes slimnīca” laikposmā no 2023. gada oktobra līdz 2023. gada decembrim.
Papildus Veselības ministrija izstrādāja Ministru kabineta 2023. gada 27. oktobra rīkojumu Nr. 705 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (23-TA -2460), ar kuru Veselības ministrijai (Nacionālajam veselības dienestam) tika piešķirti 30 845 617 euro, tai skaitā:
- 7 324 270 euro, lai nodrošinātu daļēju kompensējamo medikamentu izdevumu deficīta segšanu 2023. gada decembrī;
- 16 015 852 euro, lai nodrošinātu daļēju samaksu par Latvijas iedzīvotājiem sniegtajiem veselības aprūpes pakalpojumiem Eiropas Savienības sociālā nodrošinājuma sistēmas ietvaros atbilstoši rēķiniem, kas saņemti no Eiropas Savienības un Eiropas Ekonomikas zonas dalībvalstīm;
- 2 953 100 euro, lai nodrošinātu daļēju izdevumu segšanu laboratoriskajiem izmeklējumiem 2023. gada decembrī, kas pārsniedz līgumos ar pakalpojuma sniedzējiem iekļauto apjomu;
- 4 552 395 euro, lai nodrošinātu ambulatoro izmeklējumu, speciālistu konsultāciju un dienas stacionāra pakalpojumu pieejamības uzlabošanu 2023. gada novembrī un decembrī.

Izstrādājot un Ministru kabinetam apstiprinot iepriekš minētos Ministru kabineta rīkojumus par papildu finansējuma piešķiršanu, Veselības ministrija ir veikusi darbības, lai rastu papildu finansējumu valsts apmaksātu veselības aprūpes pakalpojumu saņemšanai Latvijas iedzīvotājiem līdz 2023. gada beigām un novērstu ārkārtas situāciju valsts apmaksātu veselības aprūpes pakalpojumu pieejamībā. Īstenojot minētās aktivitātes, tai skaitā iesniedzot Ministru kabinetā Ziņojumu, ir izpildīts arī Komisijas (VOMK) 2023. gada 4. septembra sēdē pieņemtais lēmums par ārkārtas situācijas novēršanu veselības aprūpes pakalpojumu pieejamībā.
Ņemot vērā minēto uzdevums ir atzīstams par izpildītu un ir izbeidzama tā izpildes kontrole.

	2.
	25-UZ-65
	Ministru kabineta 28.01.2025. sēdes protokols Nr. 4, 33. § 8.1.
	8. Ministrijām sešu mēnešu laikā no likumprojekta "Grozījumi Nacionālās drošības likumā" spēkā stāšanās dienas:

8.1. izvērtēt un izstrādāt grozījumus attiecīgajos normatīvajos aktos, ja tos nepieciešams saskaņot ar šo likumu.
 
	Uzdevums izpildīts- veikta normatīvo aktu  izvērtēšana. Izvērtējot, secināts, ka grozījumi saistībā ar likumu Grozījumi Nacionālās drošības likumā" veicami Valsts katastrofu medicīnas plānā, ko apstiprina veselības ministrs.
Šis plāns tiek izstrādāts atbilstoši 2011. gada 13. decembra Ministru kabineta noteikumiem Nr. 948 “Katastrofu medicīnas sistēmas organizēšanas noteikumi” 19. punktam, kas nosaka, ka Valsts katastrofu medicīnas plānu apstiprina veselības ministrs.
Ņemot vērā minēto uzdevums ir atzīstams par izpildītu un ir izbeidzama tā izpildes kontrole.

	3.
	24-UZ-493
	Ministru kabineta 16.07.2024. gada 16.jūlija sēdes protokols Nr. 29, 81. § Noteikumu projekts “Grozījumi  Ministru kabineta 2005.gada 25.oktobra noteikumos Nr. 803 “Noteikumi par zāļu cenu veidošanas principiem” 8.punkts
	8. Veselības ministrijai līdz 2024. gada 30. decembrim sagatavot kritērijus ietekmes vērtēšanai uz aptieku (aptieku filiāļu), kas ir vienīgās aptiekas (aptieku filiāles) konkrētā apdzīvotā vietā, darbību, vērtēšanai piesaistot trešo personu (revidentu).
	 Kontroles uzdevums izpildīts ar sagatavoto Informatīvo ziņojumu (IZ) "Par veikto analīzi jaunā zāļu uzcenojuma modeļa efektivitātes novērtēšanai un priekšlikumiem ieviestā modeļa attīstībai" (26-TA-343), kas apstiprināts MK 31.03.2026. sēdē Nr. 17, 32. § (skat. IZ 10. un 11.sadaļa).
Nepieciešamība izstrādāt kritērijus ietekmes vērtēšanai uz aptieku (aptieku filiāļu), kas ir vienīgās aptiekas (aptieku filiāles) konkrētā apdzīvotā vietā, darbību, vērtēšanai piesaistot trešo personu (revidentu) (turpmāk – kritēriji), bija saistīta vienīgi ar turpmāka  izvērtējuma veikšanu, kas tika izpildīts ar IZ "Par veikto analīzi jaunā zāļu uzcenojuma modeļa efektivitātes novērtēšanai un priekšlikumiem ieviestā modeļa attīstībai" (tiesību akta lieta 26-TA-343) sagatavošanu, lai saskaņā ar minētajiem kritērijiem  veiktu aptieku izvērtēšanu un atspoguļotu to Informatīvajā ziņojumā. Kritēriju izveidošana nebija pašmērķis un tiem netika plānots cits pielietojums - saistībā ar normatīvajā aktā ietvertu regulējumu un deleģējumu.
Kritēriju izstrādes mērķis bija tos  izmantot tikai  aptieku darbības vērtēšanai minētā IZ sagatavošanai, kas tika izpildīts (izpildot uzdevumu 24-UZ-491 “6. Veselības ministrijai līdz 2026. gada 1. februārim veikt analīzi par jaunā zāļu uzcenojuma modeļa efektivitāti, sagatavot un iesniegt izskatīšanai Ministru kabinetā informatīvo ziņojumu par veiktās analīzes rezultātiem un priekšlikumiem ieviestā modeļa attīstībai, tai skaitā piedāvājot metodi indeksācijas piemērošanai).”
Kritērijus izstrādāja Veselības ministrijas Darba grupa ar mērķi pēc izstrādātajiem kritērijiem veikt aptieku darbības novērtējumu:
Skat. Citāts no minētā IZ, kurā 10. sadaļā tiek norādīti kritēriji ietekmes novērtēšanai uz aptieku:
“10. Ietekmes uz aptieku darbību vērtējums
Kritēriji ietekmes novērtēšanai definēti, balstoties uz nozares pārstāvju viedokli un pieejamo datu izvērtējumu. Dati tiek nodrošināti no Nacionālā veselības dienesta informācijas sistēmām, kur apkopota informācija par recepšu un kompensējamo medikamentu apriti. Aptieku darbības vērtēšana tika veikta pēc šādiem kritērijiem:
- Apgrozījums pēc recepšu skaita: šis kritērijs ļauj novērtēt aptieku darbības apjomu un tā tendenci pēc reformas spēkā stāšanas, lai nodrošinātu pacientu aktivitātes monitoringu.
- Apgrozījums pēc daudzuma: šis rādītājs palīdz analizēt pārdoto zāļu daudzumu, kas var norādīt uz aptiekas pieprasījuma tendenci.
- Apgrozījums pēc summas: šis kritērijs sniedz ieskatu par kopējiem ieņēmumiem no pārdotajām zālēm, palīdzot novērtēt aptiekas finansiālo veiktspēju.
- Apgrozījums pēc farmaceita pakalpojuma: šis rādītājs atspoguļo aptieku ieņēmumus no maksas par farmaceita pakalpojumu, atprečojot recepšu zāles.
Kritēriju monitoringa kopu veido 171 aptieka vai aptieku filiāle. Ņemot vērā minēto uzdevums ir atzīstams par izpildītu un ir izbeidzama tā izpildes kontrole.



